· Tá skift verður ímillum reint og skitið virksemi, t. d. tá tikið hevur verið ímóti pengum, eftir reingerð og eftir at hava tosað í telefon · Tá skift verður millum at arbeiða við rávøru og liðugvøru, og millum kjøt og grønmeti Sóttreinsan Í matvøruframleiðslu kann sóttreinsan við spritti vanliga ikki setast í staðin fyri hondvask, men kann nýtast sum ískoyti til hondreinføri annars. Spritt virkar illa á vátar hendur ella hendur, ið eru dálkaðar eftir samband við mat. Harafturat virkar spritt ikki móti t. d. norovirus, ið er atvoldin til nógvar sjúkutilburðir, ið stava frá mati. Sjúka Tað er umráðandi, at starvsfólk, ið arbeiða við mati, ikki eru til arbeiðis, tá ið tey eru sjúk. Smittar matur? Tað er higartil ikki staðfest, at matur og drekkivatn eru orsøk til smittu við coronavirus.